Ghid de utilizare Cyber-shot
Imprimare
Prima pagină > Fotografierea > Setarea modului de realizare a fotografiilor > Selectare scenă

## Selectare scenă

Vă permite să realizaţi fotografii cu setările predefinite în funcţie de scenă.

1. Fixaţi butonul de selectare a modului la (Imagine statică).

1. Rotiţi butonul de comandă pentru a selecta (Selectare scenă). [Detalii]

- Dacă doriţi să selectaţi celălalt mod Selectare scenă, alegeţi din MENU.

(Piele fină) | Vă permite să fotografiaţi feţe cu aspect fin.
(Instantaneu estompat) | Vă permite să realizaţi fotografii mai calde atunci când este vorba de portrete şi flori etc.
(Anti-neclaritate în mişcare) | Vă permite să realizaţi fotografii de interior, utilizând bliţul pentru a reduce neclaritatea subiectului.
(Peisaj) | Vă permite să fotografiaţi cu uşurinţă scenele aflate la distanţă, focalizându-se la distanţă. Surprinde albastrul viu al cerului şi culorile florei.
(Corecţie contrejour HDR) | Vă permite să realizaţi trei fotografii cu expuneri diferite, pentru a crea o imagine unică, cu o gamă de gradaţii mai mare. Aparatul foto combină părţile întunecate ale unei fotografii realizate cu expunere luminoasă şi părţile luminoase ale unei fotografii realizate cu expunere întunecată.
(Portret crepuscul) | Vă permite să realizaţi fotografii clare ale oamenilor cu peisaje nocturne pe fundal fără ca atmosfera să fie compromisă.
(Crepuscul) | Vă permite să realizaţi fotografii nocturne la mare distanţă, fără ca atmosfera întunecată a împrejurimilor să se piardă.
(Seara, fără trepied) | Vă permite să realizaţi fotografii nocturne cu mai puţine interferenţe, fără să utilizaţi un trepied.
(Sensibilitate înaltă) | Vă permite să realizaţi fotografii fără bliţ în condiţii de lumină slabă, reducând neclaritatea.
(Specialităţi culinare) | Comută la modul Macro, permiţându-vă să realizaţi fotografii în culori luminoase ale preparatelor culinare.
(Animal de companie) | Vă permite să realizaţi fotografii ale animalului dvs. de companie cu cele mai bune setări.
(Plajă) | Vă permite să surprindeţi cu claritate albastrul apei atunci când fotografiaţi marea sau un lac.
(Zăpadă) | Vă permite să înregistraţi imagini clare şi vii atunci când este vorba de peisaje de iarnă sau de alte locuri în care întregul ecran apare alb şi culorile surprinse pot fi fade.
(Artificii) | Vă permite să surprindeţi artificiile în toată splendoarea lor.

Observaţii

- Atunci când realizaţi fotografii folosind modul (Portret crepuscul), (Crepuscul) sau (Artificii), timpul de expunere este mai scurt şi imaginile tind să devină neclare. Pentru a împiedica apariţia neclarităţii, se recomandă utilizarea unui trepied.

- Unele moduri Selectare scenă sunt disponibile şi în modul Film, dar modurile selectabile sunt limitate. [Detalii]

- Este posibil să nu puteţi seta anumite funcţii sau opţiuni de MENU, în funcţie de modul REC selectat. Pentru informaţii suplimentare, consultaţi secţiunile „Funcţii indisponibile în anumite moduri REC” [Detalii] şi „Opţiuni de MENU indisponibile în anumite moduri REC”. [Detalii]

Sus